ప్రవీణ్ సత్తారు

ప్రవీణ్ సత్తారు జాతీయ పురస్కారం పొందిన సినీ దర్శకుడు. అమెరికాలో సాఫ్టువేరు ఉద్యోగియైన ప్రవీణ్ సినిమాల మీద ఆసక్తితో ఆ రంగాన్ని వదిలి వచ్చాడు. 2014 లో ఆయన రూపొందించిన చందమామ కథలు ఉత్తమ తెలుగు చిత్రంగా జాతీయ పురస్కారాన్నందుకుంది.

వ్యక్తిగత జీవితం 
ప్రవీణ్ విజయనగరంలో జన్మించాడు. భారత్ లో ఇంజనీరింగ్ చేశాక అమెరికాలో చిప్ డిజైనింగ్ లో ఎమ్మెస్ చేశాడు. తరువాత అక్కడే ఐబీఎం సంస్థలో పదేళ్ళ పాటు SAP కన్సల్టెంటుగా పనిచేశాడు. సినిమాల మీద ఆసక్తితో ఉద్యోగాన్ని వదిలి భారతదేశానికి వచ్చాడు. అతని భార్య పేరు అర్చన.

సినీ కెరీర్ 
ఒకసారి భారత్ కు వచ్చినపుడు తాతగారి సలహా మేరకు విజయనగరంలో బధిరుల కోసం, మూగవారి కోసం ప్రత్యేక పాఠశాల నడుపుతున్న టెంకాయల సత్యనారాయణను కలిశాడు. ఆయనను ఇంటర్వ్యూ చేసి ఆయన కథను కె.విశ్వనాథ్ దర్శకత్వంలో సినిమాగా తీయాలకున్నాడు. కానీ ఉద్యోగ ఒత్తిడుల వల్ల అది సాధ్యం కాలేదు. తరువాత లైఫ్ బిఫోర్ వెడ్డింగ్ సినిమాతో దర్శకుడిగా ప్రవేశం చేశాడు. ఈ సినిమాకు పూర్వం సినిమాకి సంబంధించిన ఎలాంటి కోర్సు చేయలేదు. అసలు సినిమాల్లో పనిచేసిన అనుభవం లేదు.

దర్శకత్వం వహించిన సినిమాలు 
 ఎల్బీడబ్ల్యూ
 రొటీన్ లవ్ స్టోరీ
 చందమామ కథలు
 గుంటూర్ టాకీస్
 పిఎస్‌వి గరుడ వేగ
 గాండీవదారి అర్జున (2023)

మూలాలు

బయటి లింకులు 

తెలుగు సినిమా దర్శకులు